KAUNO MIESTO SAVIVALDYBĖS TARYBA

SPRENDIMAS

DĖL KAUNO MIESTO SAVIVALDYBĖS TARYBOS 2014 M. VASARIO 6 D. SPRENDIMO NR. T-94 „DĖL KAUNO MIESTO SAVIVALDYBĖS ŠVIETIMO ĮSTAIGŲ DARBUOTOJŲ TARNYBINIŲ ATLYGINIMŲ (TARIFINIŲ ATLYGIŲ) KOEFICIENTŲ NUSTATYMO APRAŠO PATVIRTINIMO“ PAKEITIMO

2015 m. sausio 22 d.	Nr. T-17

Kaunas

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos švietimo ir mokslo ministro 2014 m. gruodžio 18 d. įsakymu Nr. V-1229 „Dėl švietimo ir mokslo ministro 2013 m. gruodžio 19 d. įsakymo Nr. V-1254 „Dėl Švietimo įstaigų darbuotojų ir kitų įstaigų pedagoginių darbuotojų darbo apmokėjimo tvarkos aprašo patvirtinimo“ pakeitimo“, Kauno miesto savivaldybės taryba n u s p r e n d ž i a:

Pakeisti Kauno miesto savivaldybės švietimo įstaigų darbuotojų tarnybinių atlyginimų (tarifinių atlygių) koeficientų nustatymo aprašą, patvirtintą Kauno miesto savivaldybės tarybos 2014 m. vasario 6 d. sprendimu Nr. T-94 „Dėl Kauno miesto savivaldybės švietimo įstaigų darbuotojų tarnybinių atlyginimų (tarifinių atlygių) koeficientų nustatymo aprašo patvirtinimo“:

1. Pakeisti 16 punkto pirmąją pastraipą ir ją išdėstyti taip:

„16. Sanatorijų mokyklų, specialiųjų mokyklų, specialiojo ugdymo centrų, specialiųjų mokyklų-daugiafunkcių centrų ir bendrojo ugdymo mokyklų, turinčių bendrabučius, vadovų pavaduotojų ugdymui tarnybinių atlyginimų koeficientai (bendrabučiuose negyvenantys mokiniai į bendrą mokinių skaičių įskaičiuojami taikant koeficientą 0,5):“

2. Pakeisti 34 punktą ir jį išdėstyti taip:

„34. Auklėtojų, priešmokyklinio ugdymo pedagogų, koncertmeisterių, akompaniatorių:

34.1. Kuriems nesuteiktos kvalifikacinės kategorijos, mėnesinių tarnybinių atlyginimų koeficientai:

Pareigybė ir išsilavinimas	Turintiems iki 3 metų pedagoginio darbo stažą	Turintiems nuo 3 iki 10 metų pedagoginio darbo stažą	Turintiems nuo 10 iki 15 metų pedagoginio darbo stažą	Turintiems 15 ir daugiau metų pedagoginio darbo stažą
Auklėtojas, priešmokyklinio ugdymo pedagogas, koncertmeisteris, akompaniatorius, iki 1995 metų įgijęs aukštesnįjį ar specialųjį vidurinį išsilavinimą	12,1–13,4	12,25 –13,6	12,4 –13,7	12,5 –13,8
Auklėtojas, priešmokyklinio ugdymo pedagogas, koncertmeisteris, akompaniatorius, įgijęs aukštąjį universitetinį ar aukštąjį neuniversitetinį išsilavinimą (baigęs kolegiją)	13,3–14,75	14,15 –15,7	14,25 –15,8	14,6 –16,25

34.2. Kuriems suteiktos kvalifikacinės kategorijos, mėnesinių tarnybinių atlyginimų koeficientai:

Pareigybė	Turintiems iki 10 metų pedagoginio darbo stažą	Turintiems nuo 10 iki 15 metų pedagoginio darbo stažą	Turintiems 15 ir daugiau metų pedagoginio darbo stažą
Auklėtojas, priešmokyklinio ugdymo pedagogas, koncertmeisteris, akompaniatorius	14,2–15,75	14,45–16,1	14,7–16,35
Vyresnysis (auklėtojas, priešmokyklinio ugdymo pedagogas, koncertmeisteris, akompaniatorius)	15,5–17,25	15,75–17,5	16,35–18,2
Metodininkas (auklėtojas, priešmokyklinio ugdymo pedagogas, koncertmeisteris, akompaniatorius)	16,85–18,8	17,4–19,35	17,8–19,8
Ekspertas (auklėtojas, priešmokyklinio ugdymo pedagogas, koncertmeisteris, akompaniatorius	19,3–21,4	19,45–21,65	20–22,2

Savivaldybės meras	Andrius Kupčinskas